**dEUS** é unha banda belga de rock formada en 1989 en Antuerpen. Dende a súa fundación os seus únicos membros permanentes son Tom Barman (voz, guitarra) e Klaas Janszoons (teclado, violín). dEUS é considerada unha das bandas de rock belgas máis exitosas e influentes.

Biografía
---------

A banda, que canta principalmente en inglés, fundouse en Antuerpen en 1989 como unha banda de versións, e non tivo forma definitiva ata despois do Humo's Rock Rally (un concurso belga de bandas de rock) de 1992. Na xira que seguiu a través de España dEUS definiu o seu son e despois da edición do EP *Zea* o selo Island Records ofreceulle un contrato á banda, sendo o primeiro grupo indie belga en asinar un contrato cun grande selo internacional.

O seu álbum de estrea *Worst Case Scenario*, ten influencias de Frank Zappa, Tom Waits e Captain Beefheart e foi editado o 16 de setembro de 1994, cunha boa acollida por parte da crítica. O seu segundo traballo, *In a Bar, Under the Sea*, apareceu dous anos despois e tamén foi eloxiado pola crítica pola súa diversidade e agradable caos. *The Ideal Crash*, lanzado en 1999, tratábase dun disco máis accesible. Entre os tres álbums a banda vendeu uns 750.000 discos en todo o mundo.

Despois da xira de promoción de *The Ideal Crash* a banda tomouse un extenso descanso que lle permitiu aos seus membros adicarse a outros proxectos. Barman dirixiu unha película chamada *Any Way the Wind Blows* no ano 2003 e formou Magnus co produtor de tecno CJ Bolland no 2004.

A mediados do 2004 comezaron a gravar novo material e a realizar concertos por Europa. En agosto lanzaron o sinxelo "If You Don't Get What You Want", só dispoñible a través de descarga dixital.

O 12 de setembro do 2005 setembro editaron o seu novo traballo, *Pocket Revolution*. Na súa promoción realizaron unha extensa xira cuns 130 concertos. Despois de rematar a xira dEUS comezou a ensaiar para preparar o seu seguinte traballo. No 2007 a banda construíu o seu propio estudio para continuar traballando no seu novo álbum. Gravado coa mesma formación de *Pocket Revolution*, *Vantage Point* foi editado o 21 de abril do 2008.

dEUS no Vigo Tr4nsforma 2011.
*Vantage Point* conseguiu o platino en Bélxica un mes despois do seu lanzamento, pero non tivo tanto éxito en Europa. Despois da aparición do álbum o grupo comezou unha xira de promoción do mesmo, que rematou con dous concertos no Forest National de Bruxelas.

A banda está traballando na actualidade nun novo disco que sairá á luz durante o ano 2010 segundo declaracións de Tom Barman.

dEUS amosa unha gran variedade de influencias, incluíndo a Captain Beefheart, Frank Zappa, Big Star, Sonic Youth, Leonard Cohen e The Velvet Underground.

Co tempo dEUS foi incorporando unha ampla variedade de estilos como pop, folk, free jazz, neo-prog, punk e heavy metal aos seus traballos. Eles convertéronse nunha das máis importantes e influentes bandas belgas de rock.

Membros
-------

* Tom Barman: guitarra e voz.
* Mauro Pawlowski: guitarra.
* Stephane Misseghers: batería.
* Alan Gevaert: baixo.
* Klaas Janzoons: teclado e violín.

Discografía
-----------

| Álbum | Ano | Selo |
| --- | --- | --- |
| *Worst Case Scenario* | 1994 | Bang! |
| *In a Bar, Under the Sea* | 1996 | Bang! |
| *The Ideal Crash* | 1999 | Island Records |
| *Pocket Revolution* | 2005 | Universal, V2 |
| *Vantage Point* | 2008 | V2/Cooperative Music |
| *Keep You Close* | 2011 | Universal Music Belgium |
| *Following Sea* | 2012 | Play It Again Sam |

Véxase tamén
------------

### Ligazóns externas

* Páxina oficial da banda

| * v
* c
* e
dEUS |
| --- |
| 
* **Tom Barman**
* **Klaas Janzoons**
* **Stéphane Misseghers**
* **Alan Gevaert**
* **Mauro Pawlowski**

* Stef Kamil Carlens
* Rudy Trouvé
* Jules de Borgher
* Danny Mommens
* Craig Ward
* Tim Vanhamel

 |
| Álbums de estudio | 
* *Worst Case Scenario*
* *In a Bar, Under the Sea*
* *The Ideal Crash*
* *Pocket Revolution*
* *Vantage Point*
* *Keep You Close*
* *Following Sea*

 |
| EPs | 
* *Zea*
* *My Sister = My Clock*

 |
| Recompilatorios | 
* *No More Loud Music*

 |
| Sinxelos | 
* "Suds & Soda"
* "Via"
* "Hotellounge (Be the Death of Me)"
* "Theme From Turnpike"
* "Little Arithmetics"
* "Roses"
* "Fell Off The Floor, Man"
* "Instant Street"
* "Sister Dew"
* "The Ideal Crash"
* "Nothing Really Ends"
* "If You Don't Get What You Want"
* "7 Days, 7 Weeks"
* "What We Talk About (When We Talk About Love)"
* "Bad Timing"
* "Pocket Revolution Burnt"
* "The Architect"
* "Slow"
* "Favourite Game"
* "Eternal Woman"

 |

|  |  |
| --- | --- |
| Control de autoridades | 
* Wd: Q219944
* WorldCat
* VIAF: 136240885
* AllMusic: mn0000250416
* Discogs: 74984
* Genius: Deus
* GND: 10304990-3
* ISNI: 0000 0001 0741 6939
* MusicBrainz: ID
* NKC: xx0029291
* Songkick: 276425

 |